ปูผัดไต้ฝุ่น พร้อมสารพัดเมนูอาหารไทยที่ผสมกลิ่นอายและรสชาติฮ่องกงที่ อำแดงไต้ฝุ่น
แม้ร้าน อำแดงไต้ฝุ่น จะเปิดมาสักพักใหญ่แล้ว แต่เรายังคงได้ยินเสียงลือเสียงเล่าอ้างถึงความอลังการของปู และรสชาติอันจัดจ้านของอาหารแวดล้อมที่เมื่อภาพเด้งขึ้นฟีดอินสตาแกรมทีไรก็ทำเอาน้ำลายสอทุกครั้งไป จนในที่สุดเราก็พาตัวเองมาที่นี่จนได้ บ้านหลังใหญ่เกือบท้ายซอยสุขุมวิท 32 บรรยากาศร่มรื่นและเงียบสงบจนแทบดูไม่ออกว่าห่างจากถนนใหญ่สุขุมวิทเพียงไม่กี่ก้าวเท่านั้น บรรยากาศของบ้านในซอยสุขุมวิท 32อำแดงไต้ฝุ่น ร้านอาหารไทยพื้นบ้านที่ผสมกลิ่นอายและรสชาติสไตล์ฮ่องกงโดย ใหญ่-ปุญชรัศมิ์ แก้ววัฒนะบรวงศ์ เจ้าของร้านและเชฟผู้อยู่เบื้องหลังเมนูปูผัดไต้ฝุ่นที่ถูกอกถูกใจลูกค้ามานักต่อนัก ซึ่งเธอได้ที่มาของชื่อร้านมาจากคำสองคำด้วยกัน อำแดง คือชื่อเรียกผู้หญิงสมัยก่อน สื่อถึงความเป็นไทยผ่านอาหารไทย ส่วน ไต้ฝุ่น มาจากสไตล์การผัดปูทะเลของชาวบ้านในแถบหมู่บ้านชาวประมงแถบอ่าวอเบอร์ดีน เมื่อเข้าสู่ฤดูมรสุมพายุไต้ฝุ่นพัดเข้าเกาะ ผู้คนในหมู่บ้านชาวประมงจึงต้องนำวัตถุดิบท้องถิ่นมาประกอบอาหาร นั่นก็คือ ปู นำมาผัดตามสูตรเฉพาะจนกระทั่งรสชาติเข้าเนื้อและกลายเป็นหนึ่งในเมนูอร่อยแบบพื้นบ้านและสามารถถ่ายทอดรสชาติจากฮ่องกงสู่กรุงเทพฯ ที่ร้านอาหารแห่งนี้ ปูผัดสุดแซ่บที่ควรลองThe Dishesแน่นอนว่ามาอำแดงไต้ฝุ่นก็ต้องสั่งปูตามระเบียบ ปูผัด Spicy Crab (ขีดละ 290 บาท) ซิกเนเจอร์เมนู ปูไซส์ใหญ่พิเศษ รสชาติต้นตำรับตามแบบฉบับชาวประมงอ่าวอเบอร์ดีน ผัดปูกับกระเทียมจนพูนจาน เสริมรสจัดจ้านด้วยพริกแห้ง เต้าซี่ และซอสสูตรลับสไตล์ฮ่องกง สองมือเตรียมพร้อมแล้วสนุกและอร่อยกับการแกะปูกินไปด้วยกัน ส่วนใครที่กลัวเผ็ด ก็สามารถเลือกระดับความเผ็ดมากน้อยได้ตามต้องการ แต่ถ้าคุณไม่อินกับการแกะปูหรือกลัวมือเปื้อน ทางร้านก็มีออปชันเสริมเอาใจด้วย เนื้อปูก้อนผัด (1500 บาท) ปูล้วนๆ ไม่มีเปลือกผสม ผัดสไปซีแบบเดียวกันเป๊ะ กินง่ายขึ้นแต่อร่อยเหมือนกันปูไข่ดองแดนกิมจิขึ้นชื่อว่าปู เอาไปทำอะไรก็อร่อย เปลี่ยนจากปูผัดมาเป็นปูดอง จานนี้ ปูไข่ดองแดนกิมจิ (850 บาท) ปูไข่เน้นๆ ดองซอสสูตรเฉพาะของร้าน โดยใช้เวลาประมาณ 2 วันจนน้ำซอสซึมเข้าเนื้อและกระดองปู ก่อนที่จะเสิร์ฟพร้อมพริกสดและเม็ดงาโรยหน้า แซ่บจี๊ดจ๊าดอย่าบอกใคร กุ้งแม่น้ำเผามันเยิ้มอันยั่วยวนเสร็จจากปูมาต่อด้วย กุ้งแม่น้ำเผา (ตัว 4 ขีด 850 บาท) กุ้งแม่น้ำ น้ำหนัก 4 ขีด เนื้อเด้งกรอบ เผาด้วยเตาถ่านจนมันกุ้งไหลเยิ้ม เหยาะน้ำจิ้มซีฟู้ดนิดหน่อย คลุกข้าวสวยร้อนๆ แค่นี้ก็นิพพานแล้วล่ะจานกับข้าวขอแนะนำอาหารไทย ตัดรสจัดจ้านก่อนหน้านี้ด้วย ใบเหลียงคั่วไข่ใต้นิยม (200 บาท) เมนูขึ้นชื่อจากภาคใต้ที่คัดเฉพาะใบเหลียงอ่อนมาคั่วกับไข่ ไม่น่าเชื่อว่าเมนูง่ายๆ แบบนี้จะทำเอาหลายคนติดใจไม่แพ้ปูหรือกุ้งเลยทีเดียว ต้มยำปลาทูมะดัน ใบเหลียงคั่วไข่ใต้นิยม ปูไข่ดองแดนกิมจิต้มยำปลาทูมะดัน (280 บาท) ซุปเปรี้ยวแบบไทยๆ ซดคล่องคอ ปลาทูสดต้มกับใบมะดัน เชฟใช้ใบมะดันอ่อนได้รสเปรี้ยวธรรมชาติแบบไม่ต้องง้อมะนาว หากมาช่วงที่มะดันออกผลพอดีก็จะได้กินลูกมะดันด้วยข้าวผัดมันกากหมูข้าวสวยหอมมะลิและเครื่องกับที่ดี ย่อมก่อให้เกิดความสุขระหว่างรับประทาน จะเป็นอย่างไรหากลองเปลี่ยนจากข้าวสวยมาเป็นข้าวประเภทอื่นกันบ้าง ได้ข่าวมาว่า ข้าวผัดมันกากหมู (180 บาท) ของอำแดงไต้ฝุ่นก็ไม่ธรรมดา เมนูบ้านๆ ที่นำข้าวเก่าผัดกับกากหมูคั่วแห้งกรอบโดยไม่ใช้น้ำมันพืช แต่พึ่งน้ำมันหมูจากกากหมูจนเคลือบเม็ดข้าวสวยงาม ปรุงรสด้วยเกลือทะเล ไม่ใช้ซอสหรือเครื่องปรุงอื่นแม้แต่น้อย ผัดไปเรื่อยๆ จนกระทั่งหอมกลิ่นกระทะไหม้ค่อยจัดจานเสิร์ฟ นี่แหละรสบ้านๆ ที่ตามหามานานเต้าหู้ญี่ปุ่นคลุกแป้งนำไปทอดส่งท้ายมื้อด้วย อำแดงไต้ฝุ่น (150 บาท) เต้าหู้ญี่ปุ่นคลุกเคล้าแป้งแล้วนำไปทอดจนผิวนอกเหนียวหนึบ แล้วโรยผงไต้ฝุ่น ได้รสเต็มๆ ทั้งหวานและเค็มแบบ Savory Yet Delicious Ending นำสีสันสดสวยแก้เผ็ด แต่ระวังหวานหน่อยเป็นดีThe Drinksเครื่องดื่มแก้เผ็ด มีทั้ง น้ำกระเจี๊ยบ (65 บาท) น้ำอัญชันมะนาว (65 บาท) หรือ น้ำเก๊กฮวย (65 บาท) ส่วนสายแอล ลองสั่ง Blue Hawaii (180 บาท) วอดก้าเบสค็อกเทลผสมน้ำมะนาวและเหล้าคูราเซาสีฟ้าสดใส ดื่มง่าย ถ่ายรูปก็แจ่ม หรือจะเป็น Mai Tai (180 บาท) เหล้ารัมและดาร์กรัม ผสมน้ำผลไม้ทรอปิคัลหลายชนิด และเกรนาดีนไซรัปอำแดงไต้ฝุ่นOpen: ทุกวัน 11.00-22.30 น.Address: ซอยสุขุมวิท 32 กรุงเทพฯBudget: 500-1500 บาทContact: 09 5716 4712Website: www.facebook.com/amdangtyphoonMap:พิสูจน์อักษร: พรนภัส ชำนาญค้า
ปูผัด Spicy Crab (ขีดละ 290 บาท) ซิกเนเจอร์เมนู ปูไซส์ใหญ่พิเศษ รสชาติต้นตำรับตามแบบฉบับชาวประมงอ่าวอเบอร์ดีน ผัดปูกับกระเทียมจนพูนจาน เสริมรสจัดจ้านด้วยพริกแห้ง เต้าซี่ และซอสสูตรลับสไตล์ฮ่องกง